CELEX: 62022CN0125
Language: el
Date: 2022-02-22 00:00:00
Title: Υπόθεση C-125/22: Αίτηση προδικαστικής αποφάσεως την οποία υπέβαλε το rechtbank Den Haag, zittingsplaats 's-Hertogenbosch (Κάτω Χώρες) στις 22 Φεβρουαρίου 2022 — X, Y και τα έξι ανήλικα τέκνα τους κατά Staatssecretaris van Justitie en Veiligheid

30.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/25
            
         
      Αίτηση προδικαστικής αποφάσεως την οποία υπέβαλε το rechtbank Den Haag, zittingsplaats 's-Hertogenbosch (Κάτω Χώρες) στις 22 Φεβρουαρίου 2022 — X, Y και τα έξι ανήλικα τέκνα τους κατά Staatssecretaris van Justitie en Veiligheid
      (Υπόθεση C-125/22)
      (2022/C 213/35)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank Den Haag, zittingsplaats 's-Hertogenbosch
      
         Διάδικοι στην υπόθεση της κύριας δίκης
      
      
         Προσφεύγοντες: X, Y και τα έξι ανήλικα τέκνα τους
      
         Καθού: Staatssecretaris van Justitie en Veiligheid
      
         Προδικαστικά ερωτήματα
      
      
                  1)
               
               
                  Έχει το άρθρο 15 της οδηγίας για την αναγνώριση (1), σε συνδυασμό με το άρθρο 2, στοιχείο ζ', και το άρθρο 4, της οδηγίας αυτής, καθώς και τα άρθρα 4 και 19, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης την έννοια ότι, προκειμένου να κριθεί αν ο αιτών χρήζει επικουρικής προστασίας, πρέπει πάντοτε να εξετάζονται και να αξιολογούνται πλήρως και σε συσχετισμό μεταξύ τους όλα τα κρίσιμα στοιχεία που αφορούν τόσο την ατομική κατάσταση και τις προσωπικές περιστάσεις του αιτούντος όσο και τη γενική κατάσταση στη χώρα καταγωγής, προτού διευκρινισθεί ποιος επαπειλούμενος τρόπος εκδήλωσης σοβαρής βλάβης μπορεί να αποδεικνύεται βάσει των στοιχείων αυτών;
               
            
                  2)
               
               
                  Σε περίπτωση αρνητικής απάντησης του Δικαστηρίου στο πρώτο ερώτημα, είναι η αξιολόγηση της ατομικής κατάστασης και των προσωπικών περιστάσεων του αιτούντος στο πλαίσιο της αξιολόγησης βάσει του άρθρου 15, στοιχείο γ', της οδηγίας για την αναγνώριση, σχετικά με την οποία το Δικαστήριο έχει ήδη κρίνει ότι τα στοιχεία αυτά πρέπει να λαμβάνονται συναφώς υπόψη, ευρύτερη από την εξέταση βάσει της απαίτησης εξατομίκευσης κατά την έννοια της απόφασης του Ευρωπαϊκού Δικαστηρίου Δικαιωμάτων του Ανθρώπου στην υπόθεση N.A. κατά Ηνωμένου Βασιλείου (2); Μπορούν τα στοιχεία αυτά να λαμβάνονται υπόψη στο πλαίσιο της ίδιας αίτησης επικουρικής προστασίας, τόσο κατά την αξιολόγηση βάσει του άρθρου 15, στοιχείο β', της οδηγίας για την αναγνώριση όσο και βάσει του άρθρου 15, στοιχείο γ', της οδηγίας αυτής;
               
            
                  3)
               
               
                  Έχει το άρθρο 15 της οδηγίας για την αναγνώριση την έννοια ότι κατά την αξιολόγηση της ανάγκης επικουρικής προστασίας πρέπει η λεγόμενη αναπροσαρμοζόμενη κλίμακα, σχετικά με την οποία το Δικαστήριο έχει ήδη κρίνει ότι εφαρμόζεται στο πλαίσιο της αξιολόγησης προβαλλόμενου φόβου για το ενδεχόμενο σοβαρής βλάβης κατά την έννοια του άρθρου 15, στοιχείο γ', της οδηγίας για την αναγνώριση, να εφαρμόζεται επίσης στο πλαίσιο της αξιολόγησης προβαλλόμενου φόβου για το ενδεχόμενο σοβαρής βλάβης κατά την έννοια του άρθρου 15, στοιχείο β', της οδηγίας αυτής;
               
            
                  4)
               
               
                  Έχει το άρθρο 15 της οδηγίας για την αναγνώριση, σε συνδυασμό με τα άρθρα 1, 4 και 19, παράγραφος 2, του Χάρτη των Θεμελιωδών Δικαιωμάτων, την έννοια ότι οι περιστάσεις ανθρωπιστικής φύσεως που αποτελούν έμμεση (ή άμεση) συνέπεια των πράξεων και/ή των παραλείψεων υπευθύνου που προξενεί σοβαρή βλάβη πρέπει να λαμβάνονται υπόψη κατά την αξιολόγηση της ανάγκης του αιτούντος για επικουρική προστασία;
               
            
         (1)  Οδηγία 2011/95/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις απαιτήσεις για την αναγνώριση των υπηκόων τρίτων χωρών ή των απάτριδων ως δικαιούχων διεθνούς προστασίας, για ένα ενιαίο καθεστώς για τους πρόσφυγες ή για τα άτομα που δικαιούνται επικουρική προστασία και για το περιεχόμενο της παρεχόμενης προστασίας (ΕΕ 2011, L 337, σ. 9).
      
         (2)  Απόφαση του ΕΔΔΑ της 17ης Ιουλίου 2008, αριθ. 25904/07, N. A. κατά Ηνωμένου Βασιλείου (CE:ECHR:2008:0717JUD002590407).